**รายละเอียดคำอธิบายเกี่ยวกับการกรอกข้อมูลในแบบฟอร์มโครงการวิจัยเบื้องต้น**

**เอกสารแนบ 3**

**ประจำปีงบประมาณ 25๖๐**

**1. ชื่อโครงร่างวิทยานิพนธ์**

ระบุชื่อโครงร่างวิทยานิพนธ์ที่ได้รับการอนุมัติทั้งภาษาไทยและภาษาอังกฤษ

**2. ชื่อนักศึกษาผู้ขอรับทุน**

ระบุชื่อสถาบันการศึกษา, สาขา, คณะ, เบอร์มือถือ, e-mail และที่อยู่ของนักศึกษาที่ได้รับการจัดสรรทุนอุดหนุน การวิจัยให้ครบถ้วนและถูกต้อง เพื่อใช้ข้อมูลในการทำสัญญารับทุนอุดหนุนการวิจัย และติดต่อประสานงาน

ทั้งนี้หากผู้รับทุนประกอบอาชีพแล้ว ให้ระบุสถานที่ทำงานและที่อยู่ เพื่อประกอบการพิจารณาจัดสรรทุนสำหรับโครงการวิจัยที่สามารถนำไปใช้ประโยชน์ต่อไปได้

**3. ชื่ออาจารย์ที่ปรึกษาวิทยานิพนธ์หลัก**

ระบุชื่ออาจารย์ที่ปรึกษาวิทยานิพนธ์หลัก สถาบันการศึกษา และที่อยู่สถานที่ทำงานที่สามารถติดต่อได้สะดวกให้ครบถ้วนและถูกต้อง

**4. ความสำคัญและที่มาของปัญหา**

ระบุประเด็นสำคัญที่แสดงเหตุผลของการศึกษาวิจัย โดยให้มีการทบทวนอ้างอิงวรรณกรรมที่เกี่ยวข้องและเป็นปัจจุบันด้วย ประมาณ 1 หน้ากระดาษ A4

**5. วัตถุประสงค์**

ระบุวัตถุประสงค์ให้ชัดเจนและครอบคลุมการวิจัยที่ต้องการศึกษา

**6. ระเบียบวิธีวิจัย**

ระบุระเบียบวิธีการวิจัยแบบย่อที่สามารถทำให้ผู้พิจารณาโครงการทราบและเข้าใจในขั้นตอนการวิจัยได้

**7. ระยะเวลาดำเนินการ**

ระบุกิจกรรมและช่วงระยะเวลาที่มีการดำเนินการวิจัยอย่างละเอียด (ดำเนินการภายใน ๒๔ เดือน)

**8. งบประมาณที่เสนอขอทั้งโครงการ**

 8.1 ชี้แจงรายละเอียดของหมวดค่าวัสดุและค่าใช้สอยอย่างละเอียด เพื่อประโยชน์ของผู้เสนอขอรับทุนในการจัดสรรงบประมาณทุนอุดหนุนการวิจัย

 8.2 จัดทำงบประมาณค่าใช้จ่ายแยกจากตัวโครงการ ตามแบบฟอร์ม เอกสารแนบ ๗ โดยขอให้ผู้รับทุนใช้โปรแกรม Excel ในการจัดพิมพ์ข้อมูล font Th Sarabun PSK 16 pt ให้บันทึกข้อมูลลงในแผ่น CD
ส่งพร้อมข้อมูลแบบฟอร์มโครงการวิจัยเบื้องต้น ดังนี้

**รายละเอียดสิ่งที่ให้การสนับสนุน** ประกอบไปด้วย

1. ค่าวัสดุ/ค่าใช้สอย เช่น ค่าเบี้ยเลี้ยงเดินทางเก็บข้อมูล, ค่าจ้างเหมาแรงงาน ฯลฯ
2. ค่าตีพิมพ์งานวิจัยลงในวารสารระดับประเทศและ/หรือนานาชาติ

 : ระดับปริญญาเอก จำนวน 30,000 บาท

 : ระดับปริญญาโท จำนวน 15,000 บาท

 **รายละเอียดที่ไม่สามารถขอรับการสนับสนุนได้** ประกอบไปด้วย

1. ค่าตอบแทนต่างๆ เช่น เงินเดือน/ค่าธรรมเนียมการศึกษาของบัณฑิต, ค่าธรรมเนียมอุดหนุนสถาบัน, ค่าตอบแทนนักวิจัยและผู้ช่วยปฏิบัติงาน, ค่าตอบแทนอาจารย์ที่ปรึกษา, ค่าตอบแทนคณะกรรมการสอบวิทยานิพนธ์, ค่าอาหารทำการนอกเวลา
2. ค่าจ้างประมวล/วิเคราะห์ข้อมูลที่เกี่ยวข้องกับตัวเลขและแบบสอบถามต่างๆ
3. ครุภัณฑ์ และวัสดุบางชนิด เช่น เครื่องคอมพิวเตอร์, เครื่องพิมพ์, อุปกรณ์บันทึกข้อมูล,

เครื่องบันทึกเทป ฯลฯ

1. ค่าเดินทางและค่าที่พักในการเข้าร่วมเสนอผลงานวิจัย ระดับประเทศและระดับนานาชาติ

**9. ประโยชน์ที่คาดว่าจะได้รับ**

ระบุประโยชน์ที่จะได้รับจากการดำเนินการวิจัยอย่างชัดเจน

**10. การเสนอขอรับทุนอุดหนุนการวิจัยประเภทบัณฑิตศึกษาประจำปี**

จงระบุว่าได้เคยเสนอขอรับทุนอุดหนุนการวิจัยหรือไม่ หากเคยเสนอขอรับทุนอุดหนุนการวิจัย ให้ระบุรายละเอียดเกี่ยวกับชื่อเรื่อง (ภาษาไทยและภาษาอังกฤษ) งบประมาณที่ได้เคยเสนอขอ รวมทั้งจัดทำ
การเปรียบเทียบความแตกต่างระหว่างข้อเสนอการวิจัยที่เคยเสนอขอรับทุนในปีที่ผ่านมากับที่เสนอขอรับทุนในปีปัจจุบันในรูปของตาราง

**11. ประวัติอาจารย์ที่ปรึกษาวิทยานิพนธ์หลัก**

ให้ระบุรายละเอียดข้อมูลของอาจารย์ที่ปรึกษาวิทยานิพนธ์หลัก ได้แก่ ตำแหน่งบริหาร/วิชาการที่เป็นปัจจุบันหน่วยงานที่สังกัด ประวัติการศึกษา ความเชี่ยวชาญ ประสบการณ์งานวิจัย เอกสาร/ตำราที่ตีพิมพ์ และผลงานที่กำลังดำเนินการ